Vrou skuldig ná twee sterf toe sy vir eendjies stop | Maroela Media
Vrou skuldig ná twee sterf toe sy vir eendjies stop
Emma Czornobaj (25), ŉ vrou van Kanada, wat op die snelweg vir eendjies stilgehou en die dood van twee motorfietsryers veroorsaak het, is skuldig bevind aan strafbare manslag.
Czornobaj was destyds 20 jaar oud toe die ongeluk plaasgevind het. Sy het gesê sy het slegs aan die welstand van die diere gedink. Sy het stilgehou om ŉ groep van sewe eende oor die pad te help.
André Roy (50) en sy dogter, Jessie (16), het ŉ paar sekondes later met ŉ Harley-Davidson-motorfiets in haar motor vasgejaag. Al twee is in die ongeluk oorlede.
ŉ Jurie van 12 persone het haar in ŉ hof in Montreal skuldig bevind aan kriminele nalatigheid en sy kan tot lewenslange tronkstraf opgelê word.
Annie-Claude Chasse, staatsaanklaer, het gesê dit moet as ŉ waarskuwing dien aan alle motoriste. “Mens stop nie vir diere op die snelweg nie,” het Chasse gesê.
Czornobaj, ŉ finansiële analis, sukkel glo sedert 2011 om werk te kry sedert sy aangekla is.
Sy sal op 8 Augustus gevonnis word. -SAPA
Die SA wet werk anders, jy moet kyk waar jy ry , as sy nou daar gestop het AGV n kar wat gebreek het, wat dan?
Bietjie erg.. · 5 jaar gelede
Ja mens wonder nou… dis sleg dat 2 mense dood is, maar hoe vinnig het hulle gery as daar staan hulle het vasgejaag in haar motor? Het hul dalk so vinnig gejaag dat hulnie kon uitswaai, was sy om ‘n draai geparkeer of wat – mens weet nou nie wat al die feite van die saak is nie. Om haar leweslank te gee is myns insiens bietjie rof, sy het tog ‘n goeie hart… Voel jammer vir die vrou ook
Genade, mens moet darem wragtig ten alle tye jou blessitse volgafstand hou! Dis belaglik dat die vrou lewenslank kan tronk toe gaan omdat iemand anders duidelik te vinnig of te naby aan haar gery het. :/
@Nina – NET SO! Klink my of die ou maar biejtie woes gery het. Weereens mens is jammer dat mense gesterf het maar ‘n saak het twee kante en vir iemand wat tyd maak om diere te help het ek BAIE tyd. Lewenslank is BELAGLIK verby.